Document ID: 32004R1553

KOMISSION ASETUS (EY) N:o 1553/2004,
annettu 31 päivänä elokuuta 2004,
neuvoston asetuksen (EY) N:o 1362/2000 muuttamisesta tiettyjen Meksikosta peräisin olevien tuotteiden tariffikiintiöiden avaamisen ja hallinnoinnin osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskevaan väliaikaiseen sopimukseen liittyvän yhteisneuvoston päätöksen N:o 2/2000 tariffimääräysten täytäntöönpanosta yhteisön puolesta 29 päivänä kesäkuuta 2000 annetun neuvoston asetuksen (EY) N:o 1362/2000 (1) ja erityisesti sen 4 artiklan,
sekä katsoo seuraavaa:
(1)
Neuvoston asetuksella (EY) N:o 1362/2000 pannaan täytäntöön yhteisön puolesta EU-Meksiko-yhteisneuvoston päätöksellä N:o 2/2000 (2) vahvistetut tariffimääräykset.
(2)
EU-Meksiko-yhteisneuvosto on päättänyt 29 päivänä heinäkuuta 2004 tekemällään päätöksellä N:o 3/2004 (3), joka koskee tariffikiintiöiden käyttöönottoa tietyille EU-Meksiko-yhteisneuvoston päätöksen 2/2000 liitteessä I mainituille Meksikosta peräisin oleville tuotteille, avata banaaneille siirtymävaiheen tariffikiintiön, jonka soveltaminen päättyy, kun se korvataan yksinomaan tariffeihin perustuvalla järjestelmällä, ja tariffikiintiön tietyille pektiiniaineille. Nämä tariffikiintiöt olisi avattava.
(3)
Jotta vältyttäisiin syrjinnältä Meksikon ja muiden viejämaiden kesken, joilla neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001 (4) mukaisesti on pääsy banaaneja koskeviin yhteisön tariffikiintiöihin, tämän asetuksen soveltamisalaan kuuluvia banaanien tariffikiintiöitä olisi tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (5) 308 a artiklan mukaisesti pidettävä aluksi muina kuin kriittisinä silloin, kun niitä hallinnoidaan kyseisen asetuksen 308 a artiklassa säädetyn järjestelmän mukaisesti, eikä kyseisen asetuksen 308 c artiklan 2 ja 3 kohtaa pitäisi soveltaa.
(4)
Banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (6) 17 artiklan mukaisesti banaanien tuonnissa yhteisöön on esitettävä tuontitodistus. Vaatimus on tarpeeton tämän asetuksen soveltamisalaan kuuluvien tuoreitten banaanien osalta, sillä komission asetuksen (EY) N:o 2452/93 308 a artiklan mukaisen, ”ensimmäiseksi tullutta palvellaan ensiksi” -periaatteella toimivan hallinnointijärjestelmän antamat tiedot vastaavat tuontitodistuksella saatuja.
(5)
Munatuotteiden tariffikiintiöiden (järjestysnumerot 09.1832 ja 09.1869) hallinnoinnissa on sovellettava kerrointa tulliselvitettäviksi ilmoitettavien tavaroiden nettopainoon. Näiden tariffikiintiöiden hallinnoinnin tehostamiseksi olisi annettava erillinen järjestysnumero jokaiselle tavararyhmälle, jolla on yksi kerroin.
(6)
Neuvoston asetus (EY) N:o 1362/2000 olisi muutettava vastaavasti.
(7)
Koska 29 päivänä heinäkuuta 2004 tehty EU-Meksiko-yhteisneuvoston päätös N:o 3/2004 tulee voimaan 1 päivänä toukokuuta 2004, tätä asetusta olisi sovellettava samasta päivämäärästä lähtien.
(8)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan neuvoston asetus (EY) N:o 1362/2000 seuraavasti:
1)
Muutetaan 2 artikla seuraavasti:
a)
korvataan 2 kohta seuraavasti:
”2. Näitä tariffikiintiöitä hallinnoidaan komission asetuksen (ETY) N:o 2454/93 308 a-308 c artiklan mukaisesti. Kyseisen asetuksen 308 c artiklan 2 ja 3 kohtaa ei kuitenkaan sovelleta liitteen järjestysnumeron 09.1871 tariffikiintiöön.”;
b)
lisätään 3 a kohta seuraavasti:
”3 a. CN-koodiin 0803 00 19 kuuluvien, Meksikosta peräisin olevien tuoreiden banaanien osalta ei vaadita tuontitodistuksen esittämistä.”;
c)
lisätään 5 a ja 5 b kohta seuraavasti:
”5 a. Tämän asetuksen liitteen järjestysnumeron 09.1873 tariffikiintiöön kuuluviin CN-koodin 1302 20 10 tuotteista kannettava tulli on 2 prosenttia.
5 b. Tämän asetuksen liitteen järjestysnumeron 09.1871 tariffikiintiöön kuuluviin CN-koodin 0803 00 19 tuotteista kannettava tulli on 75 euroa tonnilta.”.
2)
Muutetaan liite tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Asetusta sovelletaan liitteessä olevaa 2 kohtaa lukuun ottamatta 1 päivästä toukokuuta 2004.
Liitteessä olevaa 2 kohtaa sovelletaan 1 päivästä tammikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä elokuuta 2004.

Labels: 3
17
18